Pierre Savorgnan de Brazza
Store norske leksikon,Geografi,Oppdagelsesreiser
Pierre Savorgnan de Brazza var en fransk (opprinnelig italiensk) oppdagelsesreisende og koloniadministrator. Han utforsket fra 1875 til 1878 området omkring elven Ogooué i Ekvatorial-Afrika, fant dens kilder, og Alima, en sideelv til Kongo.
I 1880 reiste de Brazza igjen opp langs Ogooué for å opprette handelsstasjoner som kunne etablere en forbindelse mellom Ogooués øvre løp og Kongo. Han nådde Stanley Pool straks før Henry Morton Stanley, som etter oppdrag av Leopold 2 av Belgia var underveis dit i lignende hensikt. Her grunnla de Brazza stasjonen Brazzaville.De Brazza fikk i stand traktater med de innfødte. Traktatene resulterte i fransk protektorat. I 1891 ble området til kolonien Fransk Kongo (i dag Republikken Kongo). Det franske herredømmet over elven Kongos nedre løp var sikret ved fredelige midler. I 1886 til 1897 styrte de Brazza området som fransk representant med tittel av generalkommissær. Les mer i Store norske leksikon Brazzaville kolonialisme Kongoelva oppdagelsesreiser Republikken Kongos historie